Publication: Magyar Közlöny
Issue: MK-2000-113 (Year: 2000, Number: 113)
Era: 1990-2004
Section: 1995. évi LXV. törvény módosításáról*
Paragraph Index: 142

1. A Központ célkitűzései 1.1. Hatékony közös szervezet kialakítása a SECI Központban, amely biztosítja a részes államok számára és egymás között az információt. 1.2. Összekötő tisztjeik útján a Felek együttműködnek az országhatárokat átlépő bűnözés felismerésében, megelőzésében, nyomozásában és az ellene való harcban információk és dokumentumok cseréje és a Megállapodásban meghatározott más megfelelő tevékenységek formájában. 1.3. Segítségnyújtás az országhatárokat átlépő bűncselekmények ellen indított, folyamatban lévő vám- és bűnügyi nyomozásokhoz. 1.4. Olyan kérdések meghatározása, tanulmányozása és az ezekre vonatkozó javaslatok előterjesztése, amelyek a régióban zajló bűnügyi együttműködés minőségére kihatással vannak. 1.5. Az ICPO-Interpollal és a Vámügyi Világszervezettel való kapcsolattartás összehangolása a párhuzamosságok csökkentése érdekében, valamint a már létező, illetve kidolgozás alatt álló különböző programok hatékonyságának növelése érdekében.

Source: https://magyarkozlony.hu/hivatalos-lapok/eabf0ec928de3e2e35e4a7a4641e1f88d60df2a8/dokumentumok/f9d2f19cdd19a2cfc7f2cae55bdc116fa655ba2e/letoltes